AIŠKINAMASIS RAŠTAS

Dėl savivaldybės nekilnojamojo turto išnuomojimo viešo konkurso būdu

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) patikėjimo teise valdo negyvenamąsias patalpas, esančias adresu: Molėtų r. sav., Suginčių sen., Sidabrinių k., Sodų g. 3-2. Dalis patalpų perduota Molėtų rajono savivaldybės viešajai bibliotekai, dalis - visuomeninei organizacijai „Sidabrinių bendruomenės centras“. 141,59 kv. m ploto patalpos yra laisvos ir šiuo metu nenaudojamos. Atsižvelgdama į tai, Administracija siūlo laisvas patalpas, esančias Sidabrinių k., Sodų g. 3-2, viešojo konkurso būdu 5 metams išnuomoti administracinei arba prekybos ir paslaugų veiklai.

Parengto sprendimo projekto tikslas – išnuomoti viešojo konkurso būdu 5 metų laikotarpiui 141,59 m ploto patalpas negyvenamoje patalpoje, adresu: Molėtų r. sav. Suginčių sen., Sidabrinių k., Sodų g. 3-2, verstis administracine arba prekybos ir paslaugų veikla ir nustatyti pradinę 1 kv. m nuomos kainą – 0,19 Eur per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (2017 m. vasario 23 d. sprendimo Nr. B1-18 redakcija), 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.